Тахира Менаждинова
Тахира Менаждинова – белгилүү татар опера ырчысы, профессор.

Өмүр жолу
Ал 1952-жылы 16-мартта Орусиянын борбору Москванын чет жакасындагы Долгопрудный районунун Хлебниково кыштагында туулган. 

Долгопрудный шаарындагы музыкалык мектептен таалим алган. 

1980-жылы Москвадагы П.П.Чайковский атындагы Мамлекеттик консерваторияны аяктаган. Анын окутуучусу айтылуу Елена Образцова болгон. 

Образцова айым аны кыргыз дирижеру Асанкан Жумакматовдун өнөр мектебине жолдоп, Тахира айым 1981-1988-жылдары Бишкектеги Кыргыз мамлекеттик опера жана балет театрында опера ырчысы болуп иштеген. 

Ал айтылуу кыргыз солисти Болот Миңжылкиев менен чогуу иштешкен. 

Москвадагы Чоң театрда да иштеген.

1993-жылдан Чехиянын борбору Прага шаарында жашайт. 

Прага мамлекеттик опера театрынын солисти жана Прага эл аралык консерваториясынын профессору.

Коомдук иши
2010-жылы 30-сентябрда ал Прага шаарында Чыңгыз Айтматов менен Болот Миңжылкиевдин элесине арналган эскерүү кечесин жана концерт уюштурган.
(TT)

Интернеттеги шилтемелер

http://www.azattyk.org/content/news/2173998.html
http://anpnews.ru/dolgieprudu/show.shtml@d_id=81406.html

Музыка
Кыргызстан
Инсандар
Кыргыз таануу
Орусия